Ulugʻbek Sagʻdiyev

Ulugʻbek Sagʻdiyev (1970-yil, Qarshi shahri, Qashqadaryo viloyati, Oʻzbekiston SSR – 2014-yil, Qashqadaryo viloyati, Oʻzbekiston Respublikasi) – oʻzbek oʻqituvchisi. 2014-yilda „Oʻzbekiston Respublikasi xalq taʼlimi aʼlochisi“ nishon bilan taqdirlangan. 2009-yil nashr etilgan Oʻzbekistondagi barcha maktab oʻquvchilari uchun moʻljallangan „Geometriya-7“ oʻquv fan darsligining muallifi hisoblanadi. 7-8-sinf oʻquvchilariga „Geometriya“ fanidan dars beradigan oʻqituvchilar uchun uslubiy metodik qoʻllanmalar muallifi ham hisoblanadi.

 Hayoti 
Ulugʻbek Sagʻdiyev 1970-yil Oʻzbekiston SSR tarkibidagi Qashqadaryo viloyatining Qarshi shahrida tugʻilgan. 1977-yildan 1985-yilgacha oʻrta taʼlimni Qarshi shahridagi maktablarning birida olgan. 1985-yildan 1987-yilgacha Qarshi shahridagi 5-maktabda tahsil olgan. Maktabni 1987-yilda muvaffaqiyatli tamomlagach, Moskva davlat universitetining mexanika-matematika fakultetiga oʻqishga kiradi. 1991-yil oliygohni tamomlaydi.

 Faoliyati 
Oʻz mehnat faoliyatini 1991-yilda Qarshi shahridagi 25-maktabda va 29-maktablarda matematika fanidan oʻqituvchilik qilishdan boshlagan. 2006-yildan 2014-yilgacha esa, Qarshi davlat 2-sonli ixtisoslashtirilgan maktab internatida faoliyatini olib bordi. Oʻqituvchilik faoliyati davomida orttirgan koʻnikma va malakalari sababli, 2009-yilda uning muallifligida Oʻzbekistondagi umumiy oʻrta taʼlim maktablarida 7-sinfda tahsil oladigan oʻquvchilar uchun „Geometriya“ darsligi nashr etilgan. Darslik 452 ming nusxada chop etilgan. Bundan tashqari, shu yili geometriya fanidan dars oʻtuvchi 7-8-sinf oʻqituvchilari uchun moʻljallangan uslubiy metodik qoʻllanmalarni ishlab chiqqan. 7 yoshdan 15 yoshgacha boʻlgan yuqori oʻzlashtiruvchi maktab oʻquvchilari uchun rus tilida 5 ta oʻquv qoʻllanmasini yaratgan. Sagʻdiyev Oʻzbekistondagi geometriya fanidan dars oʻtuvchi oʻqituvchilar jamoasi bilan birgalikda turli yillarda AQSh va Buyuk Britaniya davlatlarida shu yoʻnalishda malaka oshirgan.

 Mukofotlari 
2014-yili Oʻzbekiston Respublikasi Xalq taʼlimi vazirining tegishli buyrugʻi bilan, „Oʻzbekiston Respublikasi xalq taʼlimi aʼlochisi“ nishoni bilan taqdirlangan.
xalq taʼlimi aʼlochisi" nishoni bilan taqdirlangan.

 Xotirasi 
2019-yil oktyabr oyida oʻzi dars bergan Qarshi shahri 2-sonli ixtisoslashtirilgan maktab internatida Oʻzbekiston Qahramoni Muhabbat Sharapova ishtirokida "Sagʻdiyev Ulugʻbek Qamarovich " nomidagi xotira turniri tashkil etildi.

 Vafoti 
Ulugʻbek Sagʻdiyev 2014-yilning 18-oktyabr kuni Qashqadaryo viloyatida vafot etgan.

 Manbalar 

Turkum:Oʻqituvchilar
Turkum:Oʻzbek oʻqituvchilari